CELEX: 32015D0579
Language: el
Date: 2015-04-09 00:00:00
Title: Εκτελεστική απόφαση (ΕΕ) 2015/579 της Επιτροπής, της 9ης Απριλίου 2015 , για τον καθορισμό της χρηματοδοτικής συνδρομής της Ένωσης για την κάλυψη των δαπανών που πραγματοποίησε η Ιταλία το 2012 για τη χρηματοδότηση των έκτακτων μέτρων που έλαβε για την καταπολέμηση της γρίπης των πτηνών [κοινοποιηθείσα υπό τον αριθμό C(2015) 2235]

11.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 96/13
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/579 ΤΗΣ ΕΠΙΤΡΟΠΉΣ
   της 9ης Απριλίου 2015
   για τον καθορισμό της χρηματοδοτικής συνδρομής της Ένωσης για την κάλυψη των δαπανών που πραγματοποίησε η Ιταλία το 2012 για τη χρηματοδότηση των έκτακτων μέτρων που έλαβε για την καταπολέμηση της γρίπης των πτηνών
   
      
         [κοινοποιηθείσα υπό τον αριθμό C(2015) 2235]
      
   
   (Το κείμενο στην ιταλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (1), και ιδίως το άρθρο 36 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 349/2005 της Επιτροπής (2) θεσπίζει τους κανόνες καταβολής της χρηματοδοτικής συμμετοχής της Ένωσης για τις επείγουσες παρεμβάσεις που αποσκοπούν στην εκρίζωση ορισμένων νόσων των ζώων, συμπεριλαμβανομένης της γρίπης των πτηνών. Το άρθρο 7 του εν λόγω κανονισμού καθορίζει τα έγγραφα που πρέπει να υποβληθούν από το κράτος μέλος που ζητά τη χρηματοδοτική συνδρομή της Ένωσης και ορίζει τις προθεσμίες υποβολής των εγγράφων αυτών.
            
         
               (2)
            
            
               Η εκτελεστική απόφαση 2013/775/ΕΕ της Επιτροπής (3) προβλέπει τη χορήγηση χρηματοδοτικής συνδρομής από την Ένωση στην Ιταλία για τις δαπάνες που πραγματοποίησε το εν λόγω κράτος μέλος στο πλαίσιο των μέτρων που έλαβε για την καταπολέμηση της γρίπης των πτηνών το 2012, σύμφωνα με την απόφαση 2009/470/ΕΚ του Συμβουλίου (4). Στο πλαίσιο αυτό, καταβλήθηκε στην Ιταλία μια πρώτη δόση ύψους 40 000,00 ευρώ για το 2012 ως μέρος της χρηματοδοτικής συνδρομής της Ένωσης. Η εκτελεστική απόφαση 2013/775/ΕΕ προβλέπει επιπλέον ότι το ποσό της χρηματοδοτικής συνδρομής της Ένωσης θα καθοριστεί σε επόμενη απόφαση, η οποία θα εκδοθεί σύμφωνα με τη διαδικασία που αναφέρεται στην εν λόγω απόφαση.
            
         
               (3)
            
            
               Ο κανονισμός (ΕΕ) αριθ. 652/2014 προβλέπει την καταβολή πληρωμών στα κράτη μέλη στις περιπτώσεις αυτές. Εν προκειμένω, προβλέπει την έκδοση εκτελεστικών πράξεων που καθορίζουν τη χρηματοδοτική συνδρομή. Ο εν λόγω κανονισμός κατάργησε επίσης την απόφαση 2009/470/ΕΚ, και οι παραπομπές στην εν λόγω απόφαση νοούνται ως παραπομπές στον κανονισμό (ΕΕ) αριθ. 652/2014.
            
         
               (4)
            
            
               Με την εκτελεστική απόφαση 2013/775/ΕΕ τηρήθηκαν οι απαιτήσεις του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5), και ιδίως το άρθρο 84 του κανονισμού αυτού.
            
         
               (5)
            
            
               Στις 19 Αυγούστου 2014 η Ιταλία υπέβαλε στην Επιτροπή επίσημη αίτηση απόδοσης δαπανών, συνοδευόμενη από οικονομική έκθεση, παραστατικά έγγραφα και επιδημιολογική έκθεση για κάθε εκμετάλλευση στην οποία θανατώθηκαν και καταστράφηκαν ζώα. Η αίτηση αφορά την απόδοση δαπανών ύψους 1 431 549,96 ευρώ για το 2012. Ωστόσο, έπειτα από εξέταση των εγγράφων που υποβλήθηκαν από το εν λόγω κράτος μέλος, το ποσό των 68 238,40 ευρώ κρίνεται μη επιλέξιμο για απόδοση δαπανών, σύμφωνα με το άρθρο 5 του κανονισμού (ΕΚ) αριθ. 349/2005.
            
         
               (6)
            
            
               Ως εκ τούτου, η τελική συνδρομή για το 2012 ορίζεται στο ποσό των 1 363 311,56 ευρώ, το οποίο συνίσταται στη διαφορά μεταξύ του ζητηθέντος ποσού απόδοσης δαπανών και του μη επιλέξιμου ποσού. Μετά την αφαίρεση της πρώτης δόσης που αναφέρεται στην αιτιολογική σκέψη 2, το υπόλοιπο ποσό που θα πρέπει να καταβληθεί στην Ιταλία για το 2012 ορίζεται σε 1 323 311,56 ευρώ.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η χρηματοδοτική συνδρομή της Ένωσης για την κάλυψη των δαπανών που πραγματοποίησε η Ιταλία το 2012 για τη χρηματοδότηση των έκτακτων μέτρων που έλαβε για την καταπολέμηση της γρίπης των πτηνών καθορίζεται σε 1 363 311,56 ευρώ.
   2.   Το υπόλοιπο της χρηματοδοτικής συνδρομής της Ένωσης που απομένει να καταβληθεί στην Ιταλία καθορίζεται σε 1 323 311,56 ευρώ.
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 9 Απριλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 189 της 27.6.2014, σ. 1.
   
      (2)  Κανονισμός (ΕΚ) αριθ. 349/2005 της Επιτροπής, της 28ης Φεβρουαρίου 2005, για τους κανόνες σχετικά με την κοινοτική χρηματοδότηση των επειγουσών παρεμβάσεων και της καταπολέμησης ορισμένων νόσων των ζώων που αναφέρονται στην απόφαση 90/424/ΕΟΚ του Συμβουλίου (ΕΕ L 55 της 1.3.2005, σ. 12).
   
      (3)  Εκτελεστική απόφαση 2013/775/ΕΕ της Επιτροπής, της 17ης Δεκεμβρίου 2013, σχετικά με τη χρηματοδοτική συνδρομή της Ένωσης στο πλαίσιο έκτακτων μέτρων για την καταπολέμηση της γρίπης των πτηνών στη Γερμανία, την Ιταλία και τις Κάτω Χώρες το 2012 και το 2013, καθώς και στη Δανία και την Ισπανία το 2013 (ΕΕ L 343 της 19.12.2013, σ. 44).
   
      (4)  Απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (ΕΕ L 155 της 18.6.2009, σ. 30).
   
      (5)  Κανονισμός (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (ΕΕ L 298 της 26.10.2012, σ. 1).